A légszennyezettség és a cigarettázás összehasonlítása félelmetes eredményre jutott.

Tízezer lakást vonna be a távhőszolgáltatásba a Főtáv

A városkép védelme miatt nem lehet új Bubi-állomás a belvárosban

Az Európai Közlekedési és Környezetvédelmi Szövetség (T&E) megvizsgálta, hogy a légszennyezésnek milyen egészségügyi hatásai vannak a tíz leglátogatottabb európai városban. A Greenfo cikke szerint a légszennyezettség és a cigarettázás összehasonlítását a Berkeley Earth kutatásai alapján készítették a levegőben található finom részecskék (PM2,5) koncentrációja alapján.

Ezek szerint például Londonban három, Párizsban kettő, Prágában pedig négy „cigarettát szív el” naponta minden turista.

Budapesten sem lélegezhetnek fel az ide látogatók: az itt lakókhoz hasonlóan napi három cigaretta elszívásával egyenértékű szennyező anyagot lélegeznek be

– tette hozzá Lukács András, a Levegő Munkacsoport elnöke. Mint mondta:

A helyzet javításához elsősorban lakossági összefogásra van szükség, hiszen számos kutatás bizonyította, hogy minél erősebbek egy városban a civil szerveződések, annál jobb ott a környezet állapota. Fontos, hogy a lakosok tájékozódjanak a helyzetről, beszéljék meg ismerőseikkel, jelezzék a sajtónak és a döntéshozóknak, hogy itt az ideje változtatni.

Kép: MTI/Balogh Zoltán